Lav et referat af nedenstående tekst:

Tekst:
Det siges, at pokalfodbold er den nemmeste vej til Europa. Tirsdag blev de europæiske drømme slukket for fire nordjyske klubber. På forhånd var Aalborg Chang, Brønderslev IF, Aalborg Freja og Morsø FC da heller ikke levnet mange chancer. Brønderslev IF, der til dagligt optræder i serie 2, stod over for Brabrand IF, som spiller i anden division. Netop de fire rækker, der skiller de to hold, var også forskellen på slutresultatet. Brabrand IF vandt kampen sikkert med 4-0. Morsø FC fik også deres sag for, da de mødte førstedivisionsklubben Viborg FF. Serie 2-klubben blev udraderet med hele 0-9. Samme mønster fortsatte, da Aalborg-klubberne, hvis navn slutter på Freja og Chang, tabte med 0-4 i deres respektive kampe. ASA Aarhus viste sig at være for stor en mundfuld for Aalborg Chang, mens Aalborg Freja måtte kapitulere mod VSK Aarhus. Anderledes gik det Vendsyssel FF, der tog en favoritsejr på 2-0. I kampen mod Ringkøbing IF kunne NordicBet Liga-mandskabet Vendsyssel FF give debut til Anders Bærtelsen, som de har hentet fra AaB i sommerpausen. Nordjyske Anders Bærtelsen spillede en habil kamp og var med til at holde nullet for Vendsyssel FF. Føringsmålet kom på et selvmål efter 27 minutter, mens hollandske Ali Messaoud cementerede sejren i anden halvleg, da han sparkede et straffespark i kassen. Onsdag træder Hobro ind i turneringen, når de skal i kamp mod IF Lyseng. De forhenværende pokalfinalister fra AaB træder først ind i turneringen i den efterfølgende runde.

Referat:
Første runde i Sydbank Pokalen løb af stablen tirsdag aften. Her var fem nordjyske hold i aktion. De store overraskelser udeblev, mens Vendsyssel FF tog en favoritsejr.